Joseph de Ferraris

Joseph Jean François groaf de Ferraris (Lunéville (Hertogdom Lotharingen), 20 april 1726 – Wenen, 1 april 1814) was generoal by d' Ôostnryksche artillerie en veldmoarschalk in d' Ôostnryksche Nederlandn. Je liet in d' 18e êeuwe topografische koartn moakn van d' Ôostnryksche Nederlandn, de zogenoamde Ferrariskoartn. 

De familie de Ferraris was ofkomstig uut Piëmont, moar hemzelve wierd geboorn in Lotharingen. Ip neegnjoarige leeftyd kwamt 'n in Ôostnrykschn dienst an 't keizerlik hof in Wenen ols page van keizerinne Amalia, de weeuwe van keizer Jozef I.

Je makte toet 1793 carrière in 't Ôostnryks leger in verschillige veldsloagn en in d' Ôostnryksche Successieoorloge. In 1767 benoemde keizer Jozef II hem toet directeur-generoal van d' Artillerie in d' Ôostnryksche Nederlandn. 

Groaf de Ferraris gerakte bekend deur zyn topografische koartn, gepubliceerd tusschn 1771 en 1778, woarin dat d' Ôostnryksche Nederlandn en 't Prinsbisdom Luuk in detail wordn weregegeevn. 



Categorie:Ôostnryksche militair
Categorie:Geschiedenisse van de Lege Landn
Categorie:Cartogroaf